भारतीय रिज़र्व बैंक
रिज़र्व बैंक का केन्द्रीय कार्यालय प्रारम्भ में कलकत्ता में स्थापित किया गया था जिसे 1937 में स्थायी रूप से बम्बई में स्थानान्तरित कर दिया गया। केन्द्रीय कार्यालय वह कार्यालय है जहाँ गवर्नर बैठते हैं और नीतियाँ निर्धारित की जाती हैं। यद्यपि ब्रिटिश राज के दौरान प्रारम्भ में यह निजी स्वामित्व वाला बैंक हुआ करता था परन्तु स्वतन्त्र भारत में 1 जनवरी 1949 में इसका राष्ट्रीयकरण कर दिया गया। उसके बाद से इस पर भारत सरकार का पूर्ण स्वामित्व है।
इण्डिया हाउस, लंदन
लंदन में भारतीय उच्चायोग यूनाइटेद किंगडम में भारत का राजनयिक मिशन है। यह बुश हाउस, सिटीबैंक इमारत (पहले मार्कोनी हाउस) और ऑस्ट्रेलियाई उच्चायोग के बीच ऑल्ड्विच में इण्डिया हाउस में स्थित है। उसके सामने लंदन सकूल ऑफ़ इकॉनॉमिक्स और किंग्ज़ कॉलेज लंदन हैं। इस इमारत का प्रस्ताव भारतीय उच्चायुक्त सर अतुल चटर्जी ने रखा था और इसकी अभिकल्पना सर हर्बर्ट बेकर ने की थी। इमारत 1930 में तैयार हुई और इसका उद्घाटन उसी वर्ष 8 जुलाई को सम्राट जॉर्ज पंचम ने किया। इमारत की बाहरी दीवारों पर कई अलंकृतियाँ हैं जो भारत के विभिन्न राज्यों को दर्शाती हैं। यहाँ 1991 में जॉन मेजर ने जवाहरलाल नेहरू की अर्धप्रतिमा का भी अनावरण किया था। 1981 से यह एक ग्रेड II लिस्टिड इमारत है।